S-536/2012

Ár 2012, mánudaginn 17. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 536/2012: Ákæruvaldið (F-kvk-nf B-kvk-nf F-kvk-nf) gegn Á-kk-þgf I-kk-þgf Á-kk-þgf (G-kk-nf S-x-x R-kk-nf hdl.), sem tekið var til dóms í dag að aflokinni framhaldsaðalmeðferð.

Málið er höfðað með ákæru lögreglustjórans á höfuðborgarsvæðinu, dagsettri 17. júlí sl. á hendur ákærða, Á-kk-þgf I-kk-þgf Á-kk-þgf, kt. 000000-0000, Lýsubergi 11, Þorlákshöfn, „fyrir líkamsárás með því að hafa, að kvöldi miðvikudagsins 21. febrúar 2012, ráðist með ofbeldi á sambýliskonu sína, Þ-kvk-þf D-kvk-þf D-kvk-þgf, á heimili þeirra að Hverfisgötu 78 í Reykjavík, og slegið hana í andlit og líkama, hrint henni niður í rúm þannig að höfuð Þ-kvk-ef D-kvk-ef lenti utan í vegg og sest þar ofan á hana og haldið henni, allt með þeim afleiðingum að Þ-kvk-nf D-kvk-nf hlaut nefbeinabrot, mar á enni, gagnauga og vinstri kinn, mar á hægri framhandlegg og hægri upphandlegg, mar og sár á hálsi, mar á hægri kálfa og ofanverðu vinstra læri og tognun á ökla.

Telst brot þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu H-kvk-ef V-kvk-ef H-kvk-ef hdl., fyrir hönd Þ-kvk-ef D-kvk-ef D-kvk-ef kennitala 000000-0000, er gerð krafa um miskabætur, úr hendi Á-kk-ef I-kk-ef Á-kk-ef kt. 000000-0000, að fjárhæð kr. 1.200.000.-, auk vaxta skv. 8. gr. laga nr. 38/2001 um vexti og verðtryggingu frá 21. febrúar 2012 þar til mánuður er liðinn frá birtingu bótakröfu þessarar en með dráttarvöxtum skv. 1. mgr. 9. gr. vaxtalaga frá þeim degi til greiðsludags. Þá er krafist skaðabóta úr hendi sakbornings vegna tjóns er varð á leiguíbúð brotaþola, samtals að fjárhæð 75.000 kr. Einnig er þess krafist að Á-kk-þgf I-kk-þgf verði gert að greiða málskostnað að mati dómara eða samkvæmt síðar framlögðum reikningi, að viðbættum virðisaukaskatti á málflutningsþóknun.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Ákærði var dæmdur í 16 ára fangelsi árið 2001 fyrir manndráp. Fékk hann reynslulausn af 1920 fangelsisdögum 1. desember 2010. Fyrir liggur að fangelsismálastofnun ákvað 22. febrúar sl., að ákærði skyldi afplána eftirstöðvar refsingarinnar fyrir að hafa rofið sérstakt skilorð reynslulausnarinnar um neyslu áfengis og fíkniefna. Brot ákærða beindist gegn stúlku sem hann bjó með og árásin var jafnframt fólskuleg. Fyrra brot hans beindist einnig að stúlku sem hann var í tygjum við. Þá er þess jafnframt að geta að ákærði var undir skilorði reynslulausnar þegar hann braut af sér. Þykir refsing hans að þessu athuguðu vera hæfilega ákveðin fangelsi í 12 mánuði.

Af hálfu Þ-kvk-ef D-kvk-ef D-kvk-ef hefur þess verið krafist að ákærði verði dæmdur til þess að greiða henni 1.200.000 krónur í miskabætur ásamt vöxtum samkvæmt 8. gr. laga um vexti og verðtryggingu nr. 38, 2001 frá 21. febrúar sl. þar til mánuður var liðinn frá birtingu kröfunnar en með dráttarvöxtum frá þeim degi til greiðsludags. Þá er gerð krafa um það að ákærði greiði 75.000 krónur í skaðabætur vegna tjóns sem varð á íbúð brotaþola. Miski Þ-kvk-ef D-kvk-ef D-kvk-ef þykir hæfilega metinn 350.000 krónur. Ber að dæma ákærða til þess að greiða henni þá fjárhæð ásamt almennum vöxtum samkvæmt 8. gr. laga um vexti og verðtryggingu frá 21. febrúar 2012 til 18. september 2012, en með dráttarvöxtum samkvæmt III. kafla laganna frá þeim degi til greiðsludags. Að því er varðar kröfu um bætur fyrir skemmdir á íbúð er það að athuga að slíku broti er ekki lýst í ákærunni og ber því samkvæmt grunnreglu XXVI. kafla laga um meðferð sakamála nr. 88, 2008 að vísa þeirri kröfu frá dómi.

Dæma ber ákærða til þess að greiða verjanda sínum, G-kk-þgf S-x-x R-kk-þgf hdl., 180.000 krónur í málsvarnarlaun að meðtöldum virðisaukaskatti, svo og til þess að greiða verjandanum 12.925 krónur í ferðakostnað.

Þá ber að dæma ákærða til þess að greiða H-kvk-þgf V-kvk-þgf H-kvk-þgf 150.000 krónur í réttargæslulaun að meðtöldum virðisaukaskatti.

Loks ber að dæma ákærða til þess að greiða 14.400 krónur í annan sakarkostnað.

DÓMSORÐ:

Ákærði, Á-kk-nf I-kk-nf Á-kk-nf, sæti fangelsi í 12 mánuði.

Ákærði greiði Þ-kvk-þgf D-kvk-þgf D-kvk-þgf 350.000 krónur í miskabætur ásamt almennum vöxtum frá 21. febrúar til 18. september 2012, en með dráttarvöxtum frá þeim degi til greiðsludags.

Ákærði greiði verjanda sínum, G-kk-þgf S-x-x R-kk-þgf hdl., 180.000 krónur í málsvarnarlaun og 12.925 krónur í ferðakostnað.

Ákærði greiði H-kvk-þgf V-kvk-þgf H-kvk-þgf 150.000 krónur í réttargæslulaun.

Ákærði greiði 14.400 krónur í annan sakarkostnað.

P-kk-nf G-kk-nf